**Ministru kabineta noteikumu projekta „Grozījumi Ministru kabineta 2007.gada 13.februāra noteikumos Nr.120 „Labības sēklaudzēšanas un sēklu tirdzniecības noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sēklu un šķirņu aprites likuma 2.panta 1.punkta“a”apakšpunkts un 17.panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2007.gada 13.februāra noteikumi Nr.120 „Labības sēklaudzēšanas un sēklu tirdzniecības noteikumi” (turpmāk – noteikumi Nr.120). 2015. gada 29. oktobrī ir pieņemta Komisijas Īstenošanas direktīva (ES) 2015/1955, ar ko groza I un II pielikumu Padomes Direktīvai 66/402/EEK par graudaugu sēklu tirdzniecību (turpmāk – Direktīva (ES) 2015/1955). Tā paredz no 2016. gada 1. jūlija noteikt prasības miežu hibrīdo šķirņu sertifikācijai. 2016.gada 3.martā ir pieņemta Komisijas Īstenošanas direktīva (ES) 2016/317, ar ko attiecībā uz sēklu iepakojumu oficiālo etiķeti groza Padomes Direktīvu 66/401/EEK, 66/402/EEK, 2002/54/EK, 2002/55/EK, 2002/56/EK un 2002/57/EK (turpmāk – Direktīva (ES) 2016/317). Tā paredz oficiālajās etiķetēs no 2017. gada 1. aprīļa norādīt oficiāli piešķirto sērijas numuru. Lai uz sēklu iepakojumu oficiālajām etiķetēm norādītu oficiāli piešķirto sērijas numuru, kas jāievieš līdz 2017.gada 31.martam, ir nepieciešams izdarīt izmaiņas Kultūraugu uzraudzības valsts informācijas sistēmas (turpmāk – KUVIS) sēklu etiķešu modulī, izveidojot etiķešu numerācijas sistēmu un piešķirot etiķetei unikālu numuru atkarībā no sugas, šķirnes, kategorijas un ražas gada, kā arī izmaiņas etiķešu drukāšanas termoprintera etiķešu uzdrukas programmā. Izveidotā etiķešu numerācijas sistēma nodrošinās sēklas materiāla izsekojamību un etiķešu izsniegšanas, izplatīšanas un izmantošanas kontroli. Izmaksas, kas radīsies, ieviešot izmaiņas KUVIS un etiķešu termoprintera drukāšanas sistēmā, Valsts augu aizsardzības dienests segs no piešķirtajiem valsts budžeta līdzekļiem. Izpildot ar Ministru kabineta 2014. gada 28. novembra rīkojumu Nr.694 „Par Uzņēmējdarbības vides uzlabošanas pasākumu plānu 2014.–2015.gadam” apstiprinātā plāna 6.3. apakšpunktā iekļauto uzdevumu, ir nepieciešams ieviest Brīvas pakalpojumu sniegšanas likumā noteikto klusēšanas un piekrišanas principu, lai varētu uzskatīt, ka labības sēklaudzētāja, sēklu sagatavotāja, saiņotāja, ievedēja un tirgotāja iesniegums Valsts augu aizsardzības dienestā ir izskatīts, pieņemts pozitīvs lēmums un persona reģistrēta Sēklaudzētāju un sēklu tirgotāju reģistrā arī tad, ja persona noteiktajā termiņā nav saņēmusi minētās iestādes atbildi.Lai mazinātu administratīvo slogu griķu sēklaudzētājiem, tiek palielināts mitruma saturs, ar kādu pieļaujams sertificēt griķu sēklas. Noteikumos Nr.120 ir nepieciešams svītrot tiesību normas, kas ir zaudējušas to aktualitāti, piemēram, attiecībā uz bioloģisko un konvencionālo produktu paralēlo ražošanu, kas saskaņā ar bioloģiskās lauksaimniecības jomu regulējošiem normatīvajiem aktiem vairs nav pieļaujama, kā arī tiesību normas attiecībā uz labības šķirnes sējumu reģistrāciju, jo minētās tiesību normas vairs nav aktuālas.Ministru kabineta noteikumu projekts „Grozījumi Ministru kabineta 2007.gada 13.februāra noteikumos Nr.120 „Labības sēklaudzēšanas un sēklu tirdzniecības noteikumi” (turpmāk – noteikumu projekts) paredz:1) precizēt sēklaudzētāju, sēklu sagatavotāju, saiņotāju, ievedēju un tirgotāju reģistrācijas kārtību, ieviešot klusēšanas un piekrišanas principu;2) ieviest Direktīvas (ES) 2015/1955 prasības attiecībā uz hibrīdo miežu šķirņu sertifikācijas prasībām un attālumu starp putekšņu avotiem, kā arī šķirnes identitātes un tīrības prasības;3) ieviest Direktīvas (ES) 2016/317 prasības, paredzot oficiālajā etiķetē norādīt oficiāli piešķirto sērijas numuru; 4) precizēt griķu sēklās pieļaujamo mitruma saturu;5) svītrot aktualitāti zaudējušās tiesību normas.Noteikumu projekts pilnībā atrisinās iepriekšminētās problēmas. |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz labību sēklaudzētājiem, sēklu sagatavotājiem, saiņotājiem, ievedējiem un tirgotājiem.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazina administratīvo slogu griķu sēklaudzētājiem, jo tiek palielināts mitruma saturs, ar kādu pieļaujams sertificēt griķu sēklas, lai tādējādi iegūtu sēklu sertifikātu ilgākam laikposmam. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III un IV sadaļa* – projekts šīs jomas neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas Direktīva (ES) 2015/1955.Direktīvas normas ir jāievieš un normatīvais akts jāizdod un jāpublicē ne vēlāk kā līdz 2016.gada 30.jūnijam.Komisijas Direktīva (ES) 2016/317.Direktīvas normas ir jāievieš un normatīvais akts jāizdod un jāpublicē ne vēlāk kā līdz 2017.gada 31.martam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Komisijas Direktīva (ES) 2015/1955/.
2. Komisijas Direktīva (ES) 2016/317.
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **Komisijas Direktīva (ES)2015/1955** |
| 1.pants | 1.18., 1.19., un 1.21.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| 2.panta 1.punkta otrā rindkopa | 2.punkts | Minētā norma ir pārņemta pilnībā. | Pārņemtā norma neparedz stingrākas prasības. |
| 2.panta 1.punkta trešā rindkopa | 1.17.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
|  3.pants | Nav jāpārņem, noteikta spēkā stāšanās kārtība. | Nav attiecināms. | Nav attiecināms. |
| 4.pants | Nav jāpārņem, norādīti adresāti. | Nav attiecināms. | Nav attiecināms. |
| Pielikuma 1.punkta „a” apakšpunkts | 1.20.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| Pielikuma 1.punkta „b” un „c” apakšpunkts | 1.18., 1.21.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| Pielikuma 2.punkta „a” un „b” apakšpunkts | 1.21.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| **Komisijas Direktīva (ES) 2016/317** |
| 1.pants |  | Minētā norma tiks pārņemta ar grozījumiem Ministru kabineta 2009.gada 17.februāra noteikumos Nr.152 „Lopbarības augu sēklaudzēšanas un sēklu tirdzniecības noteikumi”. |  |
| 2.pants | 1.24.-1.27.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| 3.pants |  | Minētā norma tiks pārņemta ar grozījumiem Ministru kabineta 2012.gada 14.augusta noteikumos Nr.554 „Biešu sēklaudzēšanas un sēklu tirdzniecības noteikumi”. |  |
| 4.pants |  | Minētā norma tiks pārņemta ar grozījumiem Ministru kabineta 2010.gada 29.jūnija noteikumos Nr.592 „Dārzeņu sēklaudzēšanas un sēklu tirdzniecības noteikumi. |  |
| 5.pants |  | Minētā norma tiks pārņemta ar grozījumiem Ministru kabineta 2016.gada 5.janvāra noteikumos Nr.12 „Kartupeļu  sēklaudzēšanas un sēklas kartupeļu tirdzniecības noteikumi”. |  |
| 6.pants |  | Minētā norma tiks pārņemta ar grozījumiem Ministru kabineta 2010.gada 13.aprīļa noteikumos Nr.352  „Eļļas augu un šķiedraugu sēklaudzēšanas un sēklu tirdzniecības noteikumi”. |  |
| 7.panta 1.punkta otrā rindkopa | 3.punkts | Minētā norma ir pārņemta pilnībā. |  Pārņemtā norma neparedz stingrākas prasības. |
| 7.panta 1.punkta trešā rindkopa | 1.17.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| 8.pants | Nav jāpārņem, noteikta spēkā stāšanās kārtība. | Nav attiecināms. | Nav attiecināms. |
| 9.pants | Nav jāpārņem, norādīti adresāti. | Nav attiecināms. | Nav attiecināms. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur valsts normatīvajos aktos noteiktās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010.gada 23.februāra instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektu”. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika ievietota Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana”. |
| 2. | Sabiedrības līdzdalība projekta izstrādē | Noteikumu projekts elektroniski saskaņots ar Lauksaimnieku organizāciju sadarbības padomi un Zemnieku saeimu.  |
| 3. | Sabiedrības līdzdalības rezultāti | Lauksaimnieku organizācijas atbalsta noteikumu projekta tālāku virzību.  |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts augu aizsardzības dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī ietekme uz institūcijas cilvēkresursiem. |
| 3. | Cita informācija |  Nav |

Zemkopības ministrs J. Dūklavs

02.06.2016. 10:36

1409

I.Jēkabsone

67027177

Ineta.Jekabsone@zm.gov.lv